Diari Oficial de la Generalitat Valenciana


Sumari del DOGV 3387, del 04-12-1998 (1998/10452)

ORDRE de 19 de novembre de 1998, de la Conselleria d'Agricultura, Pesca i Alimentació, per la qual se suspén la convocatòria d'ajudes a la millora de les condicions de comercialització i transformació dels productes agrícoles, silvícoles i pesquers.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3387

Data del DOGV
:   04-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10069


Data del document
:   19-11-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 19 de novembre de 1998, de la Conselleria d'Agricultura, Pesca i Alimentació, per la qual se suspén la convocatòria d'ajudes a la millora de les condicions de comercialització i transformació dels productes agrícoles, silvícoles i pesquers. [1998/X10567]
  
Per al subprograma operatiu ?Millora de transformació i comercialització de productes agraris?, del marc de suport comunitari 1994/1999, s'estableix un finançament per a ajudes a les inversions en el període mencionat per un import de 8.665 milions de pessetes.
  
Aquestes ajudes es gestionen en la Comunitat Valenciana d'acord amb l'Ordre de 27 d'abril de 1995, de la Conselleria d'Agricultura, Pesca i Alimentació, per mitjà de la qual s'especifica el procediment de gestió de les ajudes previstes en els reglaments (CEE) 866/1990, 867/1990 i 3.699/1993.
  
El nombre tan elevat de concessions ja realitzades i a fi de poder atendre les sol·licituds d'ajudes a les inversions en la indústria agroalimentària gestionades per l'Ordre de 27 d'abril de 1995, pendents d'aprovació, suposa uns recursos econòmics superiors a la previsió de l'import del repartiment indicatiu per al període 1994-99, situació que exigeix disposar expressament la suspensió de l'admissió de noves sol·licituds.
  
En conseqüència, i de conformitat amb l'article 47.11 del text refós de la Llei d'Hisenda Pública de la Generalitat Valenciana, en l'exercici de les facultats que tinc atribuïdes
  
ORDENE
  
Article únic
  
Se suspén, fins que expressament se n'anuncie la nova convocatòria, el règim d'admissió de noves sol·licituds d'ajudes a les inversions de la indústria agroalimentària previstes en el Reglament (CE) 951/97, del Consell, de 20 de maig de 1997, relatiu a la millora de les condicions de transformació i comercialització dels productes agrícoles, i en el Reglament (CEE) 867/90, del Consell, de 29 de març de 1990, relatiu a la millora de les condicions de transformació i comercialització dels productes silvícoles, i gestionades d'acord amb l'Ordre de 27 d'abril de 1995, de la Conselleria d'Agricultura, Pesca i Alimentació.
  
Aquesta suspensió no afecta les sol·licituds que es troben en tramitació, que seran resoltes el 1999, segons les disponibilitats pressupostàries de l'exercici.
  
Igualment, aquesta suspensió no afecta les ajudes previstes en el Reglament (CE) 3.699/93, del Consell, de 21 de desembre de 1993, pel qual es defineixen els criteris i les condicions de les intervencions comunitàries amb finalitat estructural en el sector de la pesca, l'aqüicultura i la transformació i comercialització dels seus productes.
  
DISPOSICIONS FINALS
  
Primera
  
Es faculta el director general d'Indústria, Cooperativisme, Pesca i Relacions Agràries perquè dicte les normes necessàries per al desenvolupament i compliment d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 19 de novembre de 1998
  
La consellera d'Agricultura, Pesca i Alimentació,